**IZVJEŠĆE**

**NAJDJEČJE DJELO 2017/2018**

U školskoj godini 2017/2018 priznanje „Veliko srce koprivničkog djeteta“ dodijeljeno je učenicima 4. c razreda Osnovne škole „Braća Radić“ Koprivnica.

Povjerenstvo je ocijenilo da su sudjelovanjem u projektu pod nazivom „Volontiramo, širimo prijateljstvo i toleranciju dobrim djelima, pjesmama, glumom i likovnim radovima“, učenici ostvarili socijalne kontakte, promicali uzajamno poštivanje, toleranciju i razumijevanje među djecom, razvijali su samosvijest i samopouzdanje, poticali razvoj etičkih stajališta i ponašanja, usvajali vrijednosti neovisnosti, pravednosti, solidarnosti, mirotvorstva. Surađivali su s Udrugom za pomoć osobama s intelektualnim teškoćama „Latice“, Domom za starije i nemoćne osobe Koprivnica, Knjižnicom i čitaonicom „Fran Galović“ Koprivnica, Forumom za slobodu odgoja Zagreb, Udrugom Mlada pera Čakovec, Osnovnom školom „Metlika“ Slovenija, Međunarodnim dječjim festivalom Šibenik i drugima. Kao nagradu osvojili su dvodnevno putovanje u Budimpeštu.